google/wiki40b huggingface dataset:
Pengurusan Zakat Model UITM

Ringkasan

Buku Pengurusan Zakat Model UITM ini membincangkan mengenai isu dalam bidang zakat.
Talang Medan

Poskod

Poskod yang digunakan di Talang Medan adalah 38768. Terdapat 12 buah desa di dalam daerah kecamatan Selagan Raya.
Ousse

Ousse merupakan sebuah komun di jabatan Pyrénées-Atlantiques di barat-daya Perancis.
Abdul Aziz Angkat

Abdul Aziz Angkat merupakan Speaker Dewan Perwakilan Rakyat Daerah Sumatera Utara (DPRD) yang terletak di Sumatera Utara, negara Indonesia. Beliau dilantik sebagai speaker pada 27 Nov 2008.Allahyarham merupakan bekas pensyarah di Universitas Sumatera Utara, Medan,Sumatera,Indonesia. Beliau menjadi Setiausaha SPD Parti Golkar Sumut (Sumatera Utara). Isterinya Turnalis Siregar.

Kematian

Abdul Aziz meninggal dunia dalam satu tunjuk perasaan di bangunan dewan DPRS , Medan, pada hari Selasa 1 Februari 2009 akibat serangan jantung selepas dikasari dan dipukul oleh ribuan penunjuk perasaan. Ketika itu dewan sedang bersidang pada jam 10.30 pagi. Abdul Aziz yang bersongkok dan berbaju putih dihenyak ke dinding dan tersembam ke lantai dewan. Perusuh yang menyokong pembentukan Provinsi Tapanuli Utara mengusung peti mayat dan pelbagai sepanduk dan poster ke dalam dewan dan membaling pelbagai objek termasuk gelas kaca. Ribuan perusuh tidak sabar dengan gelagat Abdul Aziz yang menghalang-halang lalu dikeroyok dan membelasah beliau.
Perusuh dipercayai golongan mahasiswa kelihatan seperti mabuk, tidak membenarkan Abdul Aziz dibawa ke hospital konon-kononnya pura-pura sakit. Mereka mendesak Abdul Aziz membuat keputusan berhubung Tapanuli Utara. Abdul Aziz terperangkap di pintu Dewan DPRD Sumut (Sumatera Utara) dengan Bank Mandiri. Dia pengsan dan dikejarkan ke Rumah Sakit Gleneagles Medan.

Polis dipecat

Pada 7 Februari 2009, Ketua Polis Nasional Indonesia, Jeneral Bambang Hendarso Danuri memecat Ketua Polis Wilayah Sumatera Utara Nanan Soekarna dan Ketua Polis Bandar Medan Pesuruhjaya Kanan Anton Suhartono kerana gagal mengawal keselamatan DPRS sehingga Abdul Aziz terbunuh. 12 suspek disoal siasat untuk mengenal pasti dalang rusuhan ganas itu. Semua akan didakwa di bawah pasal 160, 170, 335 dan 351 KUHP.Antara yang ditahan ialah anggota DPRD Candra Panggabean, VS, DS, BR, JS, dan PS.
Dewan Timbalan Mexico

Sejarah

Selepas dirangka, satu salinan Perisyitharan Kemerdekaan Empayar Mexico diberikan kepada Lembaga Kerajaan Sementara selepas perangkaannya, di mana dokumentntersbeut kemudiannya dipamerkan di Dewan Timbalan sehingga tahun 1909, ketika kebakaran memusnahkan lokasi itu.
Kellenhusen

Kellenhusen merupakan sebuah kawasan perbandaran terletak di daerah Ostholstein, Schleswig-Holstein, Jerman.
Vaksin meningokokus

Vaksin meningokokus merujuk kepada mana-mana vaksin yang digunakan untuk mencegah jangkitan oleh Neisseria meningitidis. Versi yang berbeza berkesan melawan beberapa atau semua jenis meningokokus berikut: A, C, W135, dan Y. Vaksin berkesan antara 85 hingga 100% selama sekurang-kurangnya dua tahun. Vaksin ini berjaya mengurangkan kes meningitis dan sepsis dalam populasi tempat ia digunakan secara meluas. Ia diberikan sama ada melalui suntikan ke dalam otot atau di bawah kulit.
Pertubuhan Kesihatan Sedunia mengesyorkan negara dengan kadar penyakit yang sederhana atau tinggi, atau dengan wabak yang kerap supaya menjalankan pemvaksinan secara rutin. Di negara dengan risiko penyakit yang rendah, WHO mengesyorkan supaya kumpulan berisiko tinggi diimunkan. Usaha di kawasan meningitis Afrika untuk mengimunkan semua penduduk antara umur setahun dengan tiga puluh tahun menggunakan vaksin konjugat meningokokus A sedang dijalankan. Di Kanada dan Amerika Syarikat, vaksin yang berkesan melawan kesemua empat jenis meningokokus adalah disyorkan untuk remaja dan orang lain yang berisiko tinggi. Vaksin ini juga diperlukan untuk orang yang pergi ke Mekah untuk menunaikan Haji.
Keselamatan vaksin ini secara amnya adalah baik. Sebilangan individu mengalami kesakitan dan kemerahan pada tempat suntikan. Penggunaan semasa hamil nampaknya selamat. Tindak balas alergi yang teruk berlaku dalam kurang daripada satu dalam sejuta dos.
Vaksin meningokokus yang pertama mula dikeluarkan pada tahun 1970-an. Ia tersenarai dalam Senarai Ubat Penting Pertubuhan Kesihatan Sedunia, iaitu ubat paling penting yang diperlukan dalam sistem kesihatan asas. Harga borong vaksin ini ialah antara 3.23 hingga 10.77 dolar Amerika sedos pada tahun 2014. Di Amerika Syarikat, ia berharga 100 hingga 200 dolar Amerika untuk satu rawatan.
Göttingen (daerah)

Göttingen merupakan sebuah daerah yang terletak di negeri Niedersachsen, Jerman.
Bill Skate

William Jack "Bill" Skate (1954–3 Januari 2006) merupakan bekas Gabenor-Jenderal dan Perdana Menteri Papua New Guinea. Beliau menjabat sebagai Perdana Menteri pada 22 Julai 1997 - 14 Julai 1999 sebelum mengundurkan diri. Beliau lalu diangkat menjadi Gabenor-Jenderal sementara pada bulan November 2003. Terhitung 20 Januari 2004, posisi tersebut sebenarnya akan dijabat oleh Sir Pato Kakaraya, namun Mahkamah Agung Papua Nugini menganulir hasil pemilu yang dimenangi Kakaraya. Pada 28 Mei 2004, Jeffrey Nape dilantik sebagai gabenor-jenderal sementara.
Abdul Rahman Kaeh

Pendidikan

Beliau mendapat pendidikan awal di Sekolah Menengah Undang Rembau, Negeri Sembilan pada tahun 1956. Beliau kemudiannya mendapat ilmu perguruan di Maktab Perguruan Raja Melewar, Seremban

Anugerah

Abdul Rahman Kaeh telah dianugerahkan pingat DPTJ oleh Duli Yang Maha Mulia Yang Di-Pertuan Besar Negeri Sembilan, Tuanku Jaafar pada tahun 2005 yang membawa gelaran Dato'.
The Adventures of Buckaroo Banzai Across the 8th Dimension

Pelakon

Filem ini turut disertai oleh beberapa orang pelakon terkenal, antaranya adalah Peter Weller, John Lithgow, Ellen Barkin

Ringkasan

Pengembara / pakar bedah / pemuzik rock Buckaroo Banzai dan kumpulan manusianya, Hong Kong Cavaliers, melawan penceroboh asing jahat dari dimensi ke-8.
Masjid Jamek Kampung Melayu, Sungai Lembing

Sejarah

Masjid Jamek Kampung Melayu digunakan oleh masyarakat setempat sebagai satu tempat beribadat dan aktiviti masyarakat seperti perlaksanaan ibadah korban. Ia juga digunakan bagi melaksanakan solat Jumaat pada setiap minggu

Pentadbiran

Imam 1 yang bertugas di Masjid Jamek Kampung Melayu adalah Muda Bin Man. Masjid Jamek Kampung Melayu memiliki No Daftar: MY-06-KTN-00127.
Meteorit

Meteorit adalah batu meteor yang menghentam permukaan bumi. Disebut juga meteor setelah menembus atmosfera bumi tetapi belum mencapai permukaan bumi. Meterorit merupakan asteroid kecil yang ketika memasuki atmosfera bumi, geseran udara menyebabkan meteor menjadi panas dan menimbulkan cahaya sehingga kadang kala disebut tahi bintang.
Pengeboman bas Nairobi 2014

Pada 4 Mei 2014, dua peranti letupan reka ganti meletup di dalam bas di Nairobi, Kenya, menyebabkan tiga orang terbunuh dan 62 lagi tercedera. Letupan tersebut berlaku dekat Jalan Thika.

Latar belakang

Pada Oktober 2011, Kenya mengerahkan tenteranya dalam operasi yang diselaraskan dengan tentera Somalia terhadap kumpulan militan Al-Shabaab di selatan Somalia. Al-Shabaab berikrar untuk melancarkan serangan di Kenya sebagai tindakan balas. Pada April 2014, pihak berkuasa Kenya mengumumkan suatu operasi keselamatan selepas beberapa serangan pengganas.
Pada 3 Mei 2014, empat orang maut dan lima belas tercedera, apabila sebuah bom tangan diletupkan di dalam sebuah bas di Mombasa, Kenya. Dalam kejadian lain yang berlaku pada masa yang sama, sebuah peranti letupan reka ganti diletakkan dalam sebuah beg di pantai. Beg itu disedari dan tiada yang terkorban dilaporkan.

Serangan

Pada 4 Mei 2014, apabila bas dengan 45 tempat duduk "dipenuhi dengan penumpang", dua bom meletup pada bas yang berbeza iaitu kira-kira 1 kilometer (0.62 bt) jauhnya. Letupan itu berlaku di luar hotel dan dalam jalan bawah. Menurut Pusat Operasi Bencana Kebangsaan Kenya, dua puluh orang yang tercedera berada dalam keadaan kritikal. Gambar-gambar menunjukkan satu buah bas mempunyai lubang besar di tepinya manakala pintu dan tingkap bas-bas lain musnah. Majoriti mangsa letupan merupakan wanita dan kanak-kanak.

Respons awal

Laporan berbeza dikeluarkan mengenai bom tersebut dengan ada yang mengatakan bahawa "peranti buatan sendiri" itu adalah bom tangan. Laporan mangsa awal adalah tiga orang terbunuh dan dua puluh tujuh tercedera, tetapi bilangannya meningkat mengikut peredaran waktu. Tiada kumpulan atau individu tampil dan mengaku bertanggungjawab untuk serangan letupan itu. Walau bagaimanapun, pihak pemerintah menyalahkan Al-Shabaab untuk kejadian itu.

Reaksi

Timbalan Presiden Kenya William Ruto menyatakan bahawa "agensi-agensi keselamatan akan memburu pelaku perbuatan kejam dan pengecut itu", manakala Presiden Uhuru Kenyatta pula berkata "para pengganas akan dianggap sebagai penjenayah ganas".
Petang

Petang merupakan suatu masa dalam hari antara pukul 12:00 (tengah hari) sehingga jam 18:00, atau matahari terbenam, iaitu masa antara tengah hari dan teja. Waktu akhirnya seringkali agak subjektif.
Pondok Besi

Poskod

Poskod yang digunakan di Pondok Besi adalah 38117. Terdapat 13 buah desa di dalam daerah kecamatan Teluk Segara.
Kampung Raja Besut

Poskod

Poskod yang digunakan di Kampung Raja Besut, Kampung Raja, Terengganu adalah 22200.
Parcé-sur-Sarthe

Parcé-sur-Sarthe merupakan sebuah komun di jabatan Pays-de-la-Loire di barat-laut Perancis.
Jatiwaringin

Poskod

Poskod yang digunakan di Jatiwaringin adalah 17411. Terdapat 5 buah desa di dalam daerah kecamatan Pondok Gede.
Pasukan Kadet PDRM

Pasukan Kadet Polis Diraja Malaysia adalah sebuah pasukan beruniform yang wujud di seluruh sekolah-sekolah menengah di Malaysia yang berupaya mendisiplinkan pelajar-pelajar sekolah dan berupaya mengelakkan diri mereka daripada segala kegiatan negatif yang mampu merugikan diri sendiri.

Sejarah

Idea penubuhan kadet polis ini telah dicetuskan oleh Ketua Polis Negara yang kedua, Allahyarham Tun Mohamed Salleh bin Ismail ketika merasmikan Pelancaran Pasukan Kadet Polis pada 2 Mac 1970. Allahyarham dalam ucapannya yang berbunyi:
"The overall objective is to make the cadet a responsible citizen of the future. He must yield a strong and healthy influence among his colleagues, friends and family so that in the years ahead, there will he a new breed, of enlightened good citizens contributing to nation building."
Bermaksud: Objektif keseluruhan adalah untuk menjadikan kadet polis ini seorang warganegara yang bertanggungjawab dimasa hadapan. Hasil yang wajib satu pengaruh yang kukuh dan sihat di kalangan rakan-rakan sekerjanya, kawan-kawan dan keluarga supaya pada tahun-tahun yang mendatang, akan adanya satu baka barunya, warganegara yang baik menyedarkan menyumbang untuk pembangunan bangsa.
Ahli-ahli Kadet dan Pegawai Rendah Kadet akan dipilih dari murid-murid sekolah menengah yang telah dipilih untuk ditubuhkan PKP. Pegawai-pegawai Kanan Kadet pula adalah guru-guru sekolah tersebut dan Pegawai-pegawai Pelajaran Negeri. Peraturan ini adalah bagi kemudahan pentadbiran.

Organisasi

Rangka Pertubuhan Pasukan Kadet Polis adalah disusun sama seperti susunan Polis biasa. Pasukan Kadet Polis dibahagikan kepada Kompeni dan Platun. Setiap pelatun itu mengandungi anggota-anggota yang datang dari sebuah sekolah sahaja -- yang anggotanya semua lelaki atau semua perempuan. Satu Kompeni adalah mengandungi 4 Pelatun dan diketuai oleh seorang Komander Kompeni berpangkat Assistan Superintendant Polis. Jawatan ini dipegang oleh seorang Pegawai Pendidikan atau Guru Kanan Sekolah. Komander Kompeni adalah dibantu oleh seorang Ajutan berpangkat Inspektor, seorang Sub-Inspektor dan dua Sarjan Mejar.
Ibu Pejabat Kompeni Kadet ini terletak di Ibu Pejabat Polis Daerah di mana Pasukan ini berada. Satu pelatun adalah terdiri daripada 35 ahli termasuk seorang pegawai kanan kadet, seorang sarjan dan tiga orang koperal. Pegawai Kanan Kadet berpangkat Inspektor adalah guru sekolah dan yang lain penuntut sekolah.
Udaipura

Demografik 2001

Menurut bancian India pada tahun 2001, Udaipura memiliki bilangan penduduk seramai 13,790. Dari jumlah tersebut, kaum lelaki membentuk 54% dari jumlah keseluruhan populasi dan wanita seramai 46%.

Pendidikan 2001

Menurut bancian India pada tahun 2001 Udaipura memiliki kadar pendidikan (kebolehan membaca) 65%, melebihi kadar purata kebangsaan 59.5%; dengan 60% lelaki dan 40% wanita mampu membaca. 15% dari populasi berusia di bawah 6 tahun. (2001)
Pengeboman Burgos 2009

Pengeboman

Kira-kira 120 orang, sedang tidur apabila sebiji bom meletup kira-kira jam 4:00 pagi waktu tempatan (0200 UTC). Letupan turut meninggalkan kawah sedalam dua meter (enam kaki) di jalan luar berek dan merosakkan kompleks kediaman 14 tingkat dan bangunan-bangunan di sekitarnya.
Sehari kemudian, insiden pengeboman berlaku di kepulauan Majorca yang membunuh dua orang polis, Carlos Sáenz de Tejada García, 28, and Diego Salva Lezaun, 26.
Bolvir

Bolvir merupakan sebuah kawasan perbandaran yang terletak di Sepanyol dalam daerah Cerdanya (comarca), wilayah Catalonia.
Mekarmulya, Garawangi

Poskod

Poskod yang digunakan di Mekarmulya adalah 45571. Terdapat buah desa di dalam daerah kecamatan Garawangi.
Albsfelde

Albsfelde merupakan sebuah kawasan perbandaran terletak di daerah Herzogtum Lauenburg, Schleswig-Holstein, Jerman.
Rajakhedi

Demografik 2001

Menurut bancian India pada tahun 2001, Rajakhedi memiliki bilangan penduduk seramai 19,023. Dari jumlah tersebut, kaum lelaki membentuk 53% dari jumlah keseluruhan populasi dan wanita seramai 47%.

Pendidikan 2001

Menurut bancian India pada tahun 2001 Rajakhedi memiliki kadar pendidikan (kebolehan membaca) 73%, melebihi kadar purata kebangsaan 59.5%; dengan 57% lelaki dan 43% wanita mampu membaca. 15% dari populasi berusia di bawah 6 tahun. (2001)
James Key

James Key (lahir Januari 14, 1972) ialah seorang jurutera dari United Kingdom yang bekerja dalam bidang Formula Satu.

Kerjaya Formula Satu

Key menyertai Jordan Grand Prix pada tahun 1998 setelah menghabiskan beberapa tahun sebagai seorang jurutera data, dan kemudiannya menjadi jurutera perlumbaan untuk Takuma Sato. Selepas menghabiskan masa setahun dalam jabatan Terowong Angin, beliau menyertai jabatan Kenderaan Dinamik, dan akhirnya menjadi ketua jabatan dalam beberapa musim terakhir pasukan tersebut sebagai Jordan Grand Prix.
Tidak lama selepas pasukan tersebut menjadi MF1 Racing, beliau menjadi Pengarah Teknikal pada tahun 2005 selepas menjadi Penyelaras Tekinal untuk tempoh masa yang singkat. Beliau adalah salah seorang Pengarah Teknikal yang termuda dalam Formula Satu, pada usia 33 tahun, bersama-sama dengan Sam Michael (lahir pada tahun 1971) yang menjadi Pengarah Teknikal untuk pasukan Williams F1 pada usia 33 tahun pada musim 2004. Key mengekalkan jawatan tersebut semasa peralihan melalui pasukan Spyker F1 untuk Force India F1
Pada bulan April 2010, beliau meninggalkan Force India untuk menyertai pasukan Sauber, dengan menggantikan Willy Rampf sebagai Pengarah Teknikal. Beliau kekal bersama Sauber selama hampir dua tahun, sebelum meninggalkan pasukan tersebut pada bulan Februari 2012 untuk menerima tawaran yang tidak didedahkan dengan salah sebuah pasukan yang berpangkalan di Britain.
Pada 6 September 2012, ia telah diumumkan bahawa Key telah menyertai Scuderia Toro Rosso sebagai Pengarah Teknikal, dengan menggantikan Giorgio Ascanelli.
Gong Kedak, Terengganu

Gong Kedak merupakan sebuah kampung terpencil yang terpisah dari Kampung Gong Kedak, Pasir Puteh Kelantan. Kampung ini yang terletak di Terengganu, Malaysia.
Episod perintis

Episod perintis atau juga episod pengenalan (pilot episode) adalah sebuah produksi berformat episod menampilkan jalan cerita yang berdiri sendiri dan dihasilkan dengan bertujuan menarik perhatian sebarang rangkaian televisyen yang ingin membangunkan ia menjadi suatu siri televisyen bercerita lebih lanjut dan penuh. Sekiranya episod ini berjaya melakukan perkara sedemikian, episod ini  lazimnya menjadi episod pertama siri akhir.
Ada juga episod dalam sesebuah siri sedia ada yang mempunyai jalan cerita kendiri bertujuan sebagai suatu episod perintis kepada suatu sempalan menggunakan watak yang ada dalam episod tersebut.
Sentral Baru

Poskod

Poskod yang digunakan di Sentral Baru adalah 39152. Terdapat 12 buah desa di dalam daerah kecamatan Bermani Ulu.
Mega Movie (Slot TV3)

Mega Movie ialah sebuah filem - filem english blockbuster hebat. Setiap Jumaat jam, pukul 10:00 malam. Slot Mega Movie bersilih ganti dengan Slot Pearl Screen.
Lasalgaon

Demografik 2001

Menurut bancian India pada tahun 2001, Lasalgaon memiliki bilangan penduduk seramai 12,525. Dari jumlah tersebut, kaum lelaki membentuk 52% dari jumlah keseluruhan populasi dan wanita seramai 48%.

Pendidikan 2001

Menurut bancian India pada tahun 2001 Lasalgaon memiliki kadar pendidikan (kebolehan membaca) 77%, melebihi kadar purata kebangsaan 59.5%; dengan 55% lelaki dan 45% wanita mampu membaca. 11% dari populasi berusia di bawah 6 tahun. (2001)
Singapadu

Poskod

Poskod yang digunakan di Singapadu adalah 80582. Terdapat 12 buah desa/kelurahan di dalam daerah kecamatan Sukawati.
Chicalim

Demografik 2001

Menurut bancian India pada tahun 2001, Chicalim memiliki bilangan penduduk seramai 7,604. Dari jumlah tersebut, kaum lelaki membentuk 58% dari jumlah keseluruhan populasi dan wanita seramai 42%.

Pendidikan 2011

Menurut bancian India pada tahun 2001 Chicalim memiliki kadar pendidikan (kebolehan membaca) 81%, melebihi kadar purata kebangsaan 59.5%; dengan 61% lelaki dan 39% wanita mampu membaca. 10% dari populasi berusia di bawah 6 tahun. (2001)
Pekan Juasseh

Pentadbiran

Pekan Juasseh merupakan salah sebuah mukim yang terdapat dalam negara Negeri Sembilan, dan juga merupakan satu dari mukim yang terletak dalam pentadbiran Daerah Kuala Pilah.
Kampung Pamah Rawas

Poskod

Poskod yang digunakan di Kampung Pamah Rawas, Dong, Pahang ialah 27600.
COSCO

China Ocean Shipping (Group) Company, atau singkatannya COSCO atau COSCO Group, ialah sebuah konglomerat perkapalan yang dimiliki kerajaan Republik Rakyat China. Kumpulan ini mempunyai lebih dari 130 kapal kontena (dengan kapasiti keseluruhan 320,000 TEU) dan beroperasi di lebih 100 pelabuhan seluruh dunia.
COSCO ialah syarikat perkapalan kontena keenam terbesar di dunia berdasarkan jumlah kapal kontena, dan kesembilan terbesar di dunia berdasarkan jumlah keseluruhan kontena dikendalikan. Ia juga merupakan antara pengendali perkapalan kargo pukal kering yang terbesar di dunia.
Kumpulan ini terdiri daripada 6 syarikat tersenarai dan lebih dari 300 subsidiari tempatan dan antarabangsa, yang menyediakan perkhidmatan penghantaran barang, pembinaan kapal, pembaikan kapal, operasi terminal, pengeluaran kontena, perdagangan, kewangan, hartanah dan teknologi maklumat.
Ia mengoperasikan pelbagai jenis kapal dagang seperti kapal tangki, kapal kargo pukal dan kapal kontena, yang jumlah keseluruhannya melebihi 600 buah dengan kapasiti muatan keseluruhan sehingga berat mati 35 juta metrik tan.
Tikam Batu

Kampung tradisional

Beberapa kampung tradisional yang berasaskan sawah padi terdapat di sini. Antaranya ialah Kampung Padang Limau, Kampung Permatang Durian, Kampung Padang Tok Chik, Kampung Simpor Besar, Kampong Tambang Simpor, Kampung Teluk Wang Kechil, Kampung Pokok Kabu, Kampung Pantai Kapas, Kampung Kepala Bukit, Kampung Pulau Sepom,Kampung Paya Kerchut, Kampung Padang buluh dan Kampung Tanjung Rambai.
Sejarah nama Tikam Batu berasal dari kejadian titisan air yang menitik ke atas batu sehingga terlekok batu tersebut. Kejadian titisan ini menyebabkan kawasan ini dinamakan 'Tikam Batu'. Kejadian ini terletak di kawasan kilang Tikam Batu (sekitar kilang Sony).

Kampung Padang Buluh

Kampung Padang Buluh terletak di hujung pekan Tikam Batu yang menghala ke Sungai Petani. Kampung ini telah diterokai sejak tahun 1940-an. Pada awal penerokaan, aktiviti utama di sini adalah penanaman padi. Kampung ini terdiri daripada 20 buah rumah yang mempunyai pertalian saudara kesemuanya. Asal nama Kampung ini Padang Buluh kerana pada masa lampau kawasan ini banyak ditumbuhi pokok buluh. Kampung ini dibuka oleh Mat Saman. Beliau pernah menjadi penghulu Tikam Batu sehingga awal tahun 70-an. Keistimewaan kampung ini adalah menhasilkan petai yang sungguh lemak dan ranggup sehingga terkenal diseluruh utara [Semenanjung Malaysia]]. Sekarang ini Kampung Padang Buluh telah membangun dan terdapat sebuah kilang plastik, kedai membaiki peralatan elektrik dan kolam pembenihan ikan.
Steinkirchen, Lower Saxony

Steinkirchen merupakan sebuah munisipaliti terletak di daerah Stade, Niedersachsen, Jerman.
Anis Matta

Presiden PKS

Setelah mantan Presiden PKS, Luthfi Hasan Ishaaq, ditetapkan oleh Suruhanjaya Pencegahan Rasuah Indonesia menjadi tersangka dan mengundurkan diri, Majlis Syura PKS kemudian menetapkan Anis sebagai Presiden Partai Keadilan Sejahtera yang baru. Setelah menjadi Presiden PKS, beliau kemudiannya mengundurkan diri dari jawatan Pimpinan Dewan Perwakilan Rakyat RI sekaligus daripada menjadi anggota Dewan Perwakilan Rakyat RI.
Jagabaya, Mekarmukti

Poskod

Poskod yang digunakan di Jagabaya adalah 44165. Terdapat buah desa di dalam daerah kecamatan Mekarmukti.
Al-hamdu lillahi rabbil 'alamin

Al-hamdu lillahi rabbil 'alamin (skrip bahasa Arab الحمد لله ربّ العالمين) adalah ayat kedua Surah Al-Fatihah dan dengan itu ayat kedua dalam Al-Quran (dengan menganggap bahawa pengenalan Bismillah adalah ayat pertama).
Terjemahan bahasa Melayunya adalah "Segala puji bagi Tuhan, tuan seluruh alam".
Puspasari, Citeureup

Poskod

Poskod yang digunakan di Puspasari adalah 16810. Terdapat buah desa di dalam daerah kecamatan Citeureup.
Safa (album)

Penerbitan

Selepas kejayaan komersial enam albumnya terdahulu, Siti Nurhaliza mula mengumpul bahan-bahan baru untuk album studio ketujuhnya, Safa. Untuk album ini, beliau bekerjasama dengan Ahmad Izham Omar dan Aubrey Suwito sebagai penerbit album selain Adnan Abu Hassan, Azmeer, Zulkifli Majid, Pak Ngah dan Helen Yap. Siti menyatakan bahawa album ini begitu bermakna baginya dan ditujukan khas kepada peminat yang sentiasa memberikan sokongan kepadanya. Safa menampilkan konsep muzik pop komersial yang lebih sentimental dan melankolik.

Keluaran

Album Safa dikeluarkan pada 11 Januari 2001, sempena ulang tahun kelahiran Siti ke-22 dan mendapat sambutan yang baik, terjual sebanyak 60, 000 unit semasa pelancarannya.
Muzik video telah dikeluarkan untuk 6 lagu dalam album ini, iaitu Percayalah, Lakaran Kehidupan, Bicara Manis Menghiris Kalbu, Indah Percintaan, Azimat Cinta dan Jalinan Cinta. Muzik video lagu Lakaran Kehidupan telah dirakamkan dalam dua versi, satu dalam format 3D (bersama-sama dengan muzik video lagu Sandarkan oleh Erra Fazira) dan satu lagi dirakamkan di sebuah rumah Melayu tradisional. Manakala muzik video lagu Percayalah, Azimat Cinta dan Indah Percintaan telah dirakamkan di Indonesia.
Siti Nurhaliza mengikuti keluaran album Safa dengan konsert solo beliau, Konsert Mega Siti Nurhaliza yang diadakan di Stadium Negara, Bukit Jalil pada 30 Jun 2001, enam bulan selepas pelancaran album ketujuhnya. Beliau sendiri menyanyikan beberapa lagunya dalam album Safa di konsert beliau.

Ulasan kritis

Safa menerima ulasan bercampur-campur kepada positif daripada pengulas muzik. Zainal Alam Kadir dari New Straits Times memberikan dua separuh bintang. Zainal tidak puas dengan kehadiran terlalu banyak balada dalam album itu. Beliau mengulas album itu, "Tidak ada lagu yang cukup mengesankan. Suara Siti mungkin satu-satunya rahmat menyelamatkan." Di dalam ulasan yang lebih positif oleh Marina Abdul Ghani dari The Malay Mail, beliau memuji vokal Siti dan berarti "Percayalah" sebagai lagu kegemarannya daripada album. Beliau menulis lagu Siti sebagai "bersebelahan sempurna". Beliau menyimpulkan ulasannya sebagai "Safa menawarkan pelbagai lagu yang digilap yang mempamerkan kepelbagaian Siti sebagai penyanyi." Saniboey dari Harian Metro memberikan taraf empat bintang. Di dalam komen terakhirnya, beliau menulis, "[...] permulaan 2001 Siti memang baik menerusi Safa, namun saya sukar sekali mahu mengatakan ini adalah album terbaiknya." Dalam ulasan tiga dari empat bintang oleh Joko dari Tembang, beliau mengulas vokal Siti dalam Safa dengan baik. Beliau memuji bagaimana Safa meneroka vokal Siti dengan maksimum dan kejelasan dan kualiti suara Siti.